മൊബൈല് മോഷ്ടിച്ചെന്ന് ആരോപിച്ച് പരസ്യവിചാരണ മൂന്നാം ക്ലാസുകാരിയേയും പിതാവിനേയും അപമാനിച്ച് പിങ്ക് പോലീസ് ഫോണ് കാറില് തന്നെയുണ്ടെന്ന് കണ്ടെത്തിയതോടെ ക്ഷമാപണം പോലും നടത്താന് തയ്യാറാകാതെ വിട്ടയച്ചു. തിരുവനന്തപുരം: മൂന്നാം ക്ലാസുകാരിക്കും പിതാവിനുമെതിരെ പിങ്ക് പോലീസിന്റെ കണ്ണില്ലാത്ത ക്രൂരത. മൊബൈല് ഫോണ് മോഷ്ടിച്ചെന്ന് ആരോപിച്ചാണ് പൊലീസ് മൂന്നാം ക്ലാസുകാരിക്ക് നേരേയും പിതാവിന് നേരേയും പരസ്യവിചാരണ ചെയ്തത്. ഫോണ് കാറില് തന്നെയുണ്ടെന്ന് കണ്ടെത്തിയതോടെ ക്ഷമാപണം പോലും നടത്താന് തയ്യാറാകാതെ വിട്ടയച്ചു. ഐ.എസ്.ആര്.ഓയുടെ വലിയ വാഹനം വരുന്നത് കാണാന് പോയ തോന്നയ്ക്കല് സ്വദേശിയും മകളുമാണ് പൊലീസിന്റെ മോഷം വാക്കുകളാല് അപമാനിതരായത്. പോലീസ് വാഹനത്തില്നിന്ന് കാണാതായ മൊബൈലിനെച്ചൊല്ലിയാണ് പെണ്കുട്ടിക്കും പിതാവിനുമെതിരെ മോഷണം ആരോപിച്ചത്. ഒടുവില് പോലീസ് വാഹനത്തില് നിന്ന് തന്നെ മൊബൈല് കണ്ടെത്തി. ഫോണ് മോഷ്ടിച്ചെന്നും മകള്ക്ക് നല്കുന്നത് കണ്ടെന്നുമാണ് പോലീസുദ്യോഗസ്ഥ പറഞ്ഞത്. മോഷ്ടിച്ചില്ലെന്ന് പറഞ്ഞിട്ടും പോലീസ് മോശമായി പെരുമാറി. മകള് കരഞ്ഞതോടെ പോലീസുദ്യോഗസ്ഥ സമീപത്തുള്ളവരെ വിളിച്ചുകൂട്ടുകയും തങ്ങളെ ദേഹ പരിശോധന നടത്തണമെന്നും സ്റ്റേഷനില് കൊണ്ടുപോകണമെന്നും പറഞ്ഞു. ഇതിനിടെ പോലീസ് വാഹനത്തിലെ ഉദ്യോഗസ്ഥയുടെ ബാഗില് നിന്നുതന്ന ഫോണ് കണ്ടെത്തിയെന്നും ഇദ്ദേഹം പ്രതികരിക്കുന്നു. ഫോണ് കിട്ടിയിട്ടും ക്ഷമാപണം നടത്താതെ വീണ്ടും അധിക്ഷേപിച്ചെന്നും ഇദ്ദേഹം പറയുന്നു. സംഭവത്തില് ഏറെ ഭയന്നിരിക്കുകയാണ് തന്റെ കുഞ്ഞ്. ജനങ്ങളുടെ മുന്നില് തന്നെയും മകളെയും കള്ളന്മാരാക്കിയെന്നും പോലീസുദ്യോഗസ്ഥക്കെതിരെ നടപടി വേണമെന്നും ടാപ്പിങ് തൊഴിലാളിയായ ഇദ്ദേഹം ആവശ്യപ്പെട്ടു.